CELEX: 32003L0070
Language: bg
Date: 2003-07-17 00:00:00
Title: Директива 2003/70/ЕО на Комисията от 17 юли 2003 година за изменение на Директива 91/414/ЕИО на Съвета относно включването на мекопроп, мекопроп-П и пропиконазол като активни веществаТекст от значение за ЕИП.

03/ 48
            
            
               BG
            
            
               Официален вестник на Европейския съюз
            
            
               106
            
         32003L0070
   
               L 184/9
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      ДИРЕКТИВА 2003/70/ЕО НА КОМИСИЯТА
   
   от 17 юли 2003 година
   за изменение на Директива 91/414/ЕИО на Съвета относно включването на мекопроп, мекопроп-П и пропиконазол като активни вещества
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 2003/68/ЕО на Комисията (2), и по-специално член 6, параграф 1 от нея,
   като има предвид, че:
   
               (1)
            
            
               Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (3), последно изменена с Регламент (ЕО) № 2266/2000 (4), установява списък на активните вещества, които следва да бъдат оценени с оглед на евентуалното им включване в приложение I към Директива 91/414/ЕИО. Този списък включва мекопроп, мекопроп-П и пропиконазол.
            
         
               (2)
            
            
               Въздействието на посочените активни вещества върху здравето на човека и върху околната среда е било отчетено в съответствие с разпоредбите, установени в Регламент (ЕИО) № 3600/92 относно кръг употреби, предложени от нотификаторите. С Регламент (ЕО) № 933/94 на Комисията от 27 април 1994 г. относно съставяне на списъка на активните вещества в продуктите за растителна защита и за определяне на държавите-членки докладчици относно прилагането на Регламент (ЕИО) № 3600/92 на Комисията (5), последно изменен с Регламент (ЕО) № 2230/95 (6), са били посочени следните държави-членки докладчици, които една след друга предоставиха на Комисията съответните доклади за преглед и препоръките към Комисията, в съответствие с член 7, параграф 1, буква в) от Регламент (ЕИО) № 3600/92: мекопроп: докладващата държава-членка е Дания, цялата необходима информация беше предоставена на 31 август 1999 г.; мекопроп-П, докладващата държава-членка е Дания, цялата необходима информация беше предоставена на 7 януари 1999 г.; пропиконазол: докладващата държава-членка е Финландия, цялата необходима информация беше предоставена на 30 ноември 1998 г.
            
         
               (3)
            
            
               Посочените доклади за оценка са били разгледани от държавите-членки и от Комисията в рамките на Постоянния комитет по хранителната верига и здравето на животните.
            
         
               (4)
            
            
               Прегледите на всички активни вещества бяха приключени на 15 април 2003 г. под формата на доклади за преглед на Комисията за мекопроп, мекопроп-П и пропиконазол.
            
         
               (5)
            
            
               Прегледите на мекопроп, мекопроп-П и на пропиконазол не са установили неразрешени въпроси или загриженост, които да изискват консултация с Научния комитет по растенията.
            
         
               (6)
            
            
               Проведените различни анализи показаха, че продукти за растителна защита, които съдържат мекопроп, мекопроп-П или пропиконазол, като цяло се очаква да отговорят на изискванията на член 5, параграф 1, букви а) и б) от Директива 91/414/ЕИО, по-специално що се отнася до употребите, анализирани и уточнени в доклада за преглед на Комисията. Поради това е уместно тези активни вещества да бъдат включени в приложение I, за да се гарантира, че във всички държави-членки разрешенията за продукти за растителна защита, които съдържат тези активни вещества, се издават в съответствие с разпоредбите на настоящата директива.
            
         
               (7)
            
            
               Доклада за преглед на Комисията се изисква с цел подходящо прилагане от държавите-членки на няколко раздела на единните принципи, установени в Директива 91/414/ЕИО. Поради това, следва да се предвиди, че финализираният доклад за оценка, с изключение на поверителната информация, следва да бъде съхраняван или предоставян на разположение от държавите-членки за справка от всяка заинтересована страна.
            
         
               (8)
            
            
               Следва да бъде предвиден разумен срок, преди включването на дадено активно вещество в приложение I, с цел да се позволи на държавите-членки и на заинтересованите страни да се подготвят за новите изисквания, които ще бъдат резултат от включването.
            
         
               (9)
            
            
               След включването, на държавите-членки следва да бъде предоставен разумен срок, в рамките на който да бъдат приложени разпоредбите на Директива 91/414/ЕИО по отношение на продуктите за растителна защита, които съдържат мекопроп, мекопроп-Р или пропиконазол, и по-специално за преразглеждането на съществуващите разрешения, за да се гарантира спазването на приложимите условия за тези активни вещества, определени в приложение I към Директива 91/414/ЕИО. Трябва да се предвиди по-дълъг срок за подаването и оценката на пълното досие за всеки продукт за растителна защита в съответствие с установените в Директива 91/414/ЕИО единни принципи.
            
         
               (10)
            
            
               Директива 91/414/ЕИО следва да бъде съответно изменена.
            
         
               (11)
            
            
               Предвидените в настоящата директива мерки са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя с приложението към настоящата директива.
   Член 2
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 30 ноември 2004 г. Те незабавно информират Комисията за това.
   Те прилагат тези разпоредби считано от 1 декември 2004 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   1.   Държавите-членки преразглеждат разрешението, издадено за всеки продукт за растителна защита, съдържащ мекопроп, мекопроп-П или пропиконазол, за да гарантират че са спазени условията, свързани с тези активни вещества, определени в приложение I към Директива 91/414/ЕИО. Те изменят или оттеглят разрешението, когато е приложимо, най-късно до 30 ноември 2004 г.
   2.   Всеки разрешен продукт за растителна защита, който съдържа мекопроп, мекопроп-П или пропиконазол като единствено активно вещество или като едно от няколко активни вещества, всички от които са изброени в приложение I към Директива 91/414/ЕИО най-късно до 31 май 2004 г., подлежи на преоценка от държавите-членки в съответствие с единните принципи, предвидени в приложение VI към Директива 91/414/ЕИО, въз основа на досие, което отговаря на изискванията в приложение III към настоящата директива. На основата на тази оценка, държавите-членки определят дали продуктът отговаря на условията на член 4, параграф 1, букви б), в), г) и д) от Директива 91/414/ЕИО. Те изменят или оттеглят разрешението, когато е приложимо, най-късно до 31 май 2008 г.
   Член 4
   Настоящата директива влиза в сила на 1 юни 2004 г.
   Член 5
   Адресати на настоящата директива са държавите-членки.
   
      Съставено в Брюксел на 17 юли 2003 година.
      
         
            За Комисията
         
         David BYRNE
         
         
            Член на Комисията
         
      
   
   
      (1)  ОВ L 230, 19.8.1991 г., стр. 1.
   
      (2)  ОВ L 177, 16.7.2003 г., стр. 12.
   
      (3)  ОВ L 366, 15.12.1992 г., стр. 10.
   
      (4)  ОВ L 259, 13.10.2000 г., стр. 27.
   
      (5)  ОВ L 107, 28.4.1994 г., стр. 8.
   
      (6)  ОВ L 225, 22.9.1995 г., стр. 1.
   ПРИЛОЖЕНИЕ
   Следните вещества се добавят в края на таблицата към приложение I към Директива 91/414/ЕИО.
   
      
                  Номер
               
               
                  Общоприето наименование, идентификационни номера
               
               
                  Обозначение на МСЧПХ
               
               
                  Чистота (1)
                  
               
               
                  Влизане в сила
               
               
                  Изтичане на включването
               
               
                  Специални разпоредби
               
            
                  „56
               
               
                  Мекопроп
                  № CAS 7085-19-0
                  № CIPAC 51
               
               
                  (RS)-2-(4-хлоро-о-толилокси)-пропионова киселина
               
               
                  930 g/kg
               
               
                  1 юни 2004 г.
               
               
                  31 май 2014 г.
               
               
                  Могат да бъдат разрешени единствено за употреба като хербицид.
                  За прилагането на единните принципи, предвидени в приложение VI, се отчитат заключенията на доклада за преглед относно мекопроп и, по-специално, неговите допълнения I и II от тях, така както са финализирани на 15 април 2003 г. от Постоянния комитет по хранителната верига и здравето на животните. В тази обща оценка:
                  
                              —
                           
                           
                              Държавите-членки следва да обърнат специално внимание на възможността от заразяване на подпочвените води, когато активното вещество се прилага в райони с податлива почва и/или на променливи климатични условия. Условията за разрещаване следва да включват, при необходимост, мерки, които целят намаляване на риска,
                           
                        
                              —
                           
                           
                              Държавите-членки следва да обърнат специално внимание на защитата на нецелевите членестоноги. В случай на нужда, следва да се приемат мерки, които целят намаляване на риска.
                           
                        
            
                  57
               
               
                  Мекопроп-П
                  № CAS 16484-77-8
                  № CIPAC 475
               
               
                  (R)-2-(4-хлоро-о-толилокси)-пропионова киселина
               
               
                  860 g/kg
               
               
                  1 юни 2004 г.
               
               
                  31 май 2014 г.
               
               
                  Могат да бъдат разрешени единствено за употреба като хербицид.
                  За прилагането на единните принципи, предвидени в приложение VI, се отчитат заключенията на доклада за преглед за мекопроп-П и, по-специално, неговите допълнения I и II, така както са финализирани на 15 април 2003 г. от Постоянния комитет по хранителната верига и здравето на животните. В тази обща оценка:
                  
                              —
                           
                           
                              Държавите-членки следва да обърнат специално внимание на възможността от заразяване на подпочвените води, когато активното вещество се прилага в областите с податлива почва и/или променливи климатични условия. Условията за разрешение следва да включват при необходимост мерки, които целят намаляване на риска
                           
                        
            
                  58
               
               
                  Пропиконазол
                  № CAS 60207-90-1
                  № CIPAC 408
               
               
                  (±)-1-[2-(2,4-дихлохофенил)-4-пропил-1,3-диоксолан-илметил]-1Н-1,2,4-триазол
               
               
                  920 g/kg
               
               
                  1 юни 2004 г.
               
               
                  31 май 2014 г.
               
               
                  Могат да бъдат разрешени единствено за употреба като фунгицид.
                  За прилагането на единните принципи, предвидени в приложение VI, ще се отчитат заключенията на доклада за преглед пропиконазол и, по-специално, неговите допълнения I и II от тях, така както са финализирани на 15 април 2003 г. от Постоянния комитет по хранителната верига и здравето на животните. В тази обща оценка:
                  
                              —
                           
                           
                              Държавите-членки следва да обърнат особено внимание на защитата на членестоногите и на водните организми. Условията за разрешение, когато е необходимо, следва да включват мерки, които целят намаляване на риска,
                           
                        
                              —
                           
                           
                              Държавите-членки следва да обърнат специално внимание на защитата на организмите, които живеят в почвата при прилагането на съдържание над 625 g a.i./hа (например: употреби на тревната площ). Условията за разрешение, когато е необходимо, следва да включват мерки, които целят намаляване на риска (например: система за прилагане по места).
                           
                        
            
   
      (1)  Допълнителните подробности относно идентичността и спецификацията на активното вещество са предоставени в доклада за преглед.“